|  |  |  |  |  |
| --- | --- | --- | --- | --- |
| |  |  |  | | --- | --- | --- | | http://www.opsz.hu/storage/opsz/images/logo.png | **SEGÉDLET**  **AZ ALACSONYABB OSZTÁLYÚ LABDARÚGÓ MÉRKŐZÉSEK BIZTOSÍTÁSÁBAN RÉSZTVEVŐ POLGÁRŐRI FELADATELLÁTÁSHOZ** | https://www.mlsz.hu/design/kozponti-fejlec/assets/logo/mlsz-logo-kicsi.png |   **BEVEZETÉS**  1. Az OPSZ és az MLSZ 710/213 számon, 2013. szeptember 30.-án kötött együttműködési megállapodása alapján a polgárőrök az alacsonyabb osztályú labdarúgó mérkőzések környezetében, a labdarúgó mérkőzések helyszínén **felkérésre** **jelzőőri és figyelő szolgálatot** látnak el. (Fociprogram)  2. Az MLSZ-OPSZ évente felkészítő fórumot szervez és a Megyei Polgárőr Szövetségek javaslata alapján pénzügyi támogatást nyújt a „Fociprogram”-ban résztvevő Polgárőr Egyesületek vezetői részére.  **A POLGÁRŐRÖK FELADATAI A MÉRKŐZÉS ELŐTT**  1. A fociklub kérése alapján a polgárőr egyesület elnöke kijelöli a biztosításban résztvevő polgárőröket, a várható nézőszám függvényében általában 4-10 főt.  2. A polgárőr egyesület vezetője felkészíti, eligazítja a polgárőröket a várható biztosítási feladatokra.  3. A biztosításban résztvevő polgárőrök a mérkőzés megkezdése előtt legalább 30 perccel korábban érkezzenek meg a helyszínre.  4. Az Egyesületi vezető vagy a kijelölt polgárőr járőrvezető a helyszínen felállítja a polgárőröket, meghatározza feladatukat (parkolóban, bejáratoknál, öltözők közelében stb.).  5. A labdarúgó mérkőzés helyszínén, annak környezetében **a járművek érkezése, parkolása és távozása során végrehajtott jelzőőri tevékenység során különös figyelmet kell fordítani a szakszerű, mindenki számára egyértelmű jelzések alkalmazására!**  6. A **polgárőr** a labdarugó mérkőzésen való részvétele során **nem vehet részt sem a beléptetésben, sem pedig a belépőjegyek értékesítésében**. Feladatellátása kizárólag a **beléptetést végző személyek tevékenységének biztosításában**, illetve erre vonatkozó külön rendőrségi vagy rendezői intézkedés alapján, **a rendezvényre belépő személyek testi sérülés okozására alkalmas tárgyak bevitelére vonatkozó figyelmeztetésére terjedhet ki.** Ha a polgárőr az általa biztosított rendezvényen annak céljával össze nem egyeztethető magatartást, tevékenységet észlel, akkor arról köteles a rendezvény szervezéséért felelős személyt haladéktalanul tájékoztatni. | 7. A polgárőr a vendégcsapat és a játékvezető érkezését kísérje figyelemmel és biztosítsa zavartalan megérkezését a pályára.  **A POLGÁRŐRÖK FELADATAI A MÉRKŐZÉS ALATT**  1. A polgárőrök figyelőszolgálatot és jelzőőri tevékenységet lássanak el, kísérjék figyelemmel a szurkolókat és ellenőrizzék a pálya közelében lévő parkolókat.  2. A **polgárőrök** - az együttműködési megállapodás alapján – **közreműködnek** **a mérkőzések bíráinak pályára érkezése és onnan való távozásának zavartalan lebonyolításában,** összhangban az OPSZ Szolgálati Szabályzatának 77-78. pontjában foglaltakkal. Ez a fajta feladatellátás **semmiképpen nem járhat rendezői feladatok végzésével.**  3. Amennyiben jogsértést tapasztalnak, szakítsák meg azokat, figyelmeztessenek, -illetve- ha ez nem elegendő, értesítsék a Rendezőket, Rendőrséget.  **A POLGÁRŐRÖK FELADATAI A MÉRKŐZÉS UTÁN**  1. Segítsék a játékvezető és a vendégcsapat biztonságos távozását, valamint működjenek közre a szurkolók elutazásánál  2. Mérkőzés befejezése után akkor fejezzék be a polgárőr szolgálatot, amikor a vendégcsapat, a szurkolótábor és a játékvezető is távozott.  **FIGYELEM!**  1. Labdarúgó mérkőzések során a **polgárőr, ilyen minőségében eljárva nem láthat el rendezői feladatokat**. **Rendezői feladatok** ellátására abban az esetben jogosult, ha az **ahhoz szükséges képzettséggel és végzettséggel rendelkezik**, de **ebben az** esetben nem láthat el polgárőri feladatokat. Az egyértelmű megkülönböztetés érdekében, ha **rendezőként van jelen, a rendező által előírt formaruházatot, ha polgárőrként van jelen, akkor a Szolgálati Szabályzatnak megfelelő ruházatot köteles viselni.**  2. A polgárőr intézkedésire a labdarúgó mérkőzéseken ugyanazok a szabályok irányadóak, mint az egyéb szolgálati idejében, tehát a Polgárőr Törvény és az OPSZ Szolgálati Szabályzata.  3. **A polgárőr a labdarúgó mérkőzéseken való részvétele során magatartásával mutasson példát az ott lévők körében, törekedjen – helyi személyismerete alapján – a higgadt, támogató, polgárőri tekintélyén alapuló problémamegoldásra.**  **Budapest, 2019. május 15. Szabó Zoltán**  **OPSZ szakmai alelnök** |
|  |  |